《闻董文友已在山东》
清代·陈玉璂

竟作十年别，何无一纸书？传闻在东鲁，早晚下南徐。

客久才逾老，思深梦转疏。灵光遗殿在，问尔赋何如？

作者简介：陈玉璂约公元一六八一年前后在世字赓明，号椒峰，江苏武进人。生卒年均不详，约清圣祖康熙二十年前后在世。少有大志，凡天文、地志、兵刑、礼乐、河渠、赋役等等，皆研究明悉。康熙六年（公元一六六七年）进士，授内阁中书。十八年，试“博学鸿儒”科，罢归。玉璂苦学不息，夜中两眸欲合，辄以艾灼臂。为诗文下笔千言，旬日问动至盈尺，时称俊才。著有学文堂集四十三卷，及史论数百卷，（均清史列传）并行于世。